L'alcalde de Sagunt inaugura la plataforma logística del Grupo Dadelos
21 de desembre 2020

![Imagen 1](/media/sjtlevta/71-img_3483_cuerpo.jpg)![Imagen 2](/media/1mob2qvl/71-img_3288_cuerpo.jpg)

![](/media/vaxpdvcg/71-img_3292_cuerpo.jpg)  
  

L'alcalde de Sagunt, Darío Moreno, ha inaugurat este matí la plataforma logística del Grupo Dadelos. Es tracta d'un projecte denominat Dadelos Sagunt Logisparc, la infraestructura del qual està situada en el polígon Camí la Mar I, la qual ha visitat el primer edil, acompanyat pels regidors Quico Fernández i Pepe Gil.

Grupo Dadelos, fabricador i distribuïdor de matèries primeres per a la indústria alimentària, tal com va anunciar l'any passat, ha decidit llançar-se al sector immologístic per a oferir sòl amb rendes competitives com a part del seu procés d'expansió que ha iniciat a Sagunt, amb una superfície de naus de 14 072 m² i 1 140 m² d'oficines.

![](/media/3s5jbfzi/71-img_3319_cuerpo.jpg)  
![](/media/lx3l1dbl/71-img_3395_cuerpo.jpg)  
  

Moreno ha assegurat que este projecte «**demostra una vegada més el potencial que té la nostra ciutat i ho fa no sols des del punt de vista geoestratègic, ja que és evident que la localització de la nostra ciutat és idònia per a totes estes activitats industrials i logístiques, sinó que a més afig un extra d'innovació i de participació amb la societat en la qual aquesta empresa s'establix**».

La ubicació d'una plataforma logística com la del Grupo Dadelos «**és una notícia molt positiva per a Sagunt**», ha afirmat l'alcalde, ja que este projecte començarà a operar amb diferents empreses a partir de l'1 de gener, la qual cosa «**aportarà riquesa i creixement a la nostra ciutat**». Finalment, el primer edil ha destacat que l'Ajuntament de Sagunt «**sempre serà ací, tendint la mà a empreses com aquesta i a projectes com aquest per a poder continuar avançant en termes econòmics que redundaran en el benestar de tota la ciutadania**».​

![](/media/50bnjsfw/71-img_3407_cuerpo.jpg)  
![](/media/1k5dmdom/71-img_3450_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-inaugura-la-plataforma-logistica-del-grupo-dadelos/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-inaugura-la-plataforma-logistica-del-grupo-dadelos/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-inaugura-la-plataforma-logistica-del-grupo-dadelos/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-inaugura-la-plataforma-logistica-del-grupo-dadelos/)